Folketing
2005-01-13

Nu er det her jo et arbejde, der er igangsat, og det er også et arbejde, der ikke er helt færdiggjort endnu. Nu siger fru Lone Møller, at det godt kunne være, at hun misforstod mit svar. Det skulle ikke undre mig om fru Lone Møller havde misforstået mit svar, for der jo også noget, der hedder, at man professionelt gerne vil misforstå et svar. Så det tror jeg egentlig er tilfældet her. Jeg sagde såmænd ikke, at nu skulle sygehuspersonalet til at gøre lidt mere og lidt bedre rent ind i krogene. Men det her er en proces, vi sætter i gang, og jeg tror, at det, at tallene bliver offentliggjort, er med til at videresætte denne her proces, så vi nu alle sammen kommer i gang med det her felt, at man får diskuteret rundtomkring på afdelingerne, og at man ser, hvad det egentlig er, man kan gøre lidt bedre. Det er jo ikke bare sådan en statisk lille ting, at nu sætter vi nogle hygiejnestandarder ind, og så er det hele vel forvaret. Nej, det her er en proces. Det er jo ikke noget, vi herinde, vi 179, bare lige kan beslutte os for, og så er alle problemer løst. Det her er en proces, og det er det, der er lagt op til. (Kort bemærkning).